cyanic-selkie/wikianc huggingface dataset:
টড অ্যাসলে
প্রথম-শ্রেণীর ক্রিকেট
উদ্বোধনী ব্যাটসম্যান হিসেবে টড অ্যাসলে তার ক্রিকেট খেলোয়াড়ী জীবনের সূত্রপাত ঘটান। ২০০৬ সালের আইসিসি অনূর্ধ্ব-১৯ ক্রিকেট বিশ্বকাপে নিউজিল্যান্ডের প্রতিনিধিত্ব করেছেন। তবে, ক্যান্টারবারির পক্ষে প্রথম-শ্রেণীর ক্রিকেট খেলাকালীন অল-রাউন্ডার হিসেবে পরিচিতি পান।
২০০৫ সাল থেকে টড অ্যাসলে’র প্রথম-শ্রেণীর খেলোয়াড়ী জীবন চলমান রয়েছে। ক্যান্টারবারির পক্ষে এক পর্যায়ে মাঝারিমানের উদ্বোধনী ব্যাটসম্যানের মর্যাদা লাভ করলেও পরবর্তীতে নিচেরদিকে ব্যাট করতে থাকেন ও উদীয়মান লেগ স্পিনার হিসেবে ২০০৯ সালে নিজের স্থান পাকাপোক্ত করেন। প্রথম বছরের পাঁচটি প্রথম-শ্রেণীর ক্রিকেট খেলার মধ্যে তিনবার পাঁচ-উইকেট দখল করেন অল-রাউন্ডারের মর্যাদাপ্রাপ্ত হন। পরের দুই মৌসুমের প্রত্যেকবারই ত্রিশোর্ধ্ব উইকেট লাভ করেছিলেন। তবে, নতুন ভূমিকা অবতীর্ণ হবার পাশাপাশি ব্যাট হাতে তেমন বড় ধরনের ইনিংস খেলতে সক্ষম হননি। তাসত্ত্বেও, ফিল্ডার হিসেবেও যথেষ্ট দক্ষতার স্বাক্ষর রাখেন। ড্যানিয়েল ভেট্টোরি’র আঘাতপ্রাপ্তি ও তরুণ নেথুলা’র ঘরোয়া ক্রিকেটে দূর্বলমানের ক্রীড়াশৈলী প্রদর্শনের কারণে নভেম্বর, ২০১২ সালে শ্রীলঙ্কা সফরে নিউজিল্যান্ডের দুই টেস্ট নিয়ে গড়া সিরিজে অন্তর্ভুক্ত হন।
ডিসেম্বর, ২০০৫ সালে প্লাঙ্কেট শীল্ড প্রতিযোগিতায় ক্যান্টারবারির পক্ষে প্রথম-শ্রেণীর ক্রিকেটে অভিষেক হয় তার। পরবর্তী চার বছর তিনি মূলতঃ উদ্বোধনী ব্যাটসম্যান হিসেবে খেলতেন।
স্বর্ণালী সময়
ব্যাটসম্যান হিসেবে ক্যান্টারবারির পক্ষে তেমন ভালো খেলতে পারেননি ও দলে নিয়মিতভাবে খেলার সুযোগ থেকে বঞ্চিত হন। মার্চ, ২০১০ সালে তার খেলোয়াড়ী জীবনের মোড় ঘুরে যায়। প্লাঙ্কেট শীল্ডে ওতাগোর বিপক্ষে ক্যান্টারবারির সদস্যরূপে তাকে খেলানো হয়নি। কিন্তু, ক্যান্টারবারির ফাস্ট বোলার ক্রিস মার্টিনকে দুই দিন পূর্বে জাতীয় দলে খেলার আমন্ত্রণ জানানো হলে তার শূন্যতা পূরণে তাকে দলে রাখা হয়। শেষ ইনিংসে তিনি প্রথম-শ্রেণীর ক্রিকেটে নিজস্ব প্রথম পাঁচ-উইকেটের সন্ধান পান। খেলায় তার দল ১৫৮ রানে জয়লাভ করেছিল। ২০১০-১১ মৌসুমে ২৯.০৮ গড়ে ৩৭ উইকেট পান। উভয় ক্ষেত্রেই তিনি ক্যান্টারবারির সেরা বোলারে পরিণত হন ও চ্যাম্পিয়নশীপের শিরোপা বিজয়ে ভূমিকা রাখেন। এরপর, ২০১১-১২ মৌসুমেও আরেকবার সফলতার স্বাক্ষর রাখেন। ৩১ উইকেট দখল করেন তিনি।
অক্টোবর, ২০১৯ সালে প্লাঙ্কেট শীল্ডের ওয়েলিংটনের বিপক্ষে অনুষ্ঠিত খেলায় টড অ্যাসলে ক্যান্টারবারির প্রথম বোলার হিসেবে ৩০০ প্রথম-শ্রেণীর উইকেট লাভের কৃতিত্ব প্রদর্শন করেন। জুন, ২০২০ সালে ক্যান্টারবারি কর্তৃপক্ষ ২০২০-২১ মৌসুমের ঘরোয়া ক্রিকেটকে ঘিরে চুক্তির প্রস্তাবনা দেয়।
আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্ট, নয়টিমাত্র একদিনের আন্তর্জাতিক ও তিনটিমাত্র টি২০আইয়ে অংশগ্রহণ করেছেন টড অ্যাসলে। ২৫ নভেম্বর, ২০১২ তারিখে কলম্বোয় স্বাগতিক শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। ৩ জানুয়ারি, ২০২০ তারিখে সিডনিতে স্বাগতিক অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।
২০১২ সালে প্রথমবারের মতো নিউজিল্যান্ড দলে অন্তর্ভুক্ত হন। ঐ বছর শ্রীলঙ্কা গমনার্থে তাকে নিউজিল্যান্ডের দ্বিতীয় স্পিনার হিসেবে রাখা হয়। ২৫ নভেম্বর, ২০১২ তারিখে শ্রীলঙ্কার বিপক্ষে ব্ল্যাকক্যাপসদের সদস্যরূপে তার টেস্ট অভিষেক হয়। দ্বিতীয় ইনিংসে ৩৫ রান তুলেন। এ রান সংগ্রহকালে রস টেলরের সাথে ১০৭ রানের গুরুত্বপূর্ণ জুটি গড়েন। এছাড়াও, দ্বিতীয় ইনিংসে প্রসন্ন জয়াবর্ধনের উইকেট লাভ করেছিলেন তিনি। দীর্ঘ খেলোয়াড়ী জীবনের সুন্দর অভিষেক সত্ত্বেও কয়েক বছর আর তাকে টেস্ট খেলতে দেখা যায়নি। ড্যানিয়েল ভেট্টোরি’র আঘাতের কারণে আরও কয়েকজন স্পিনারকে নিউজিল্যান্ডের টেস্ট দলে খেলানো হয়।
দলে প্রত্যাবর্তন
পরবর্তী তিন বছরে নিউজিল্যান্ডের পক্ষে কোন স্তরের ক্রিকেটেই তাকে রাখা হয়নি। ২০১৫ সালে নিউজিল্যান্ড এ দলের পক্ষে খেলার জন্যে মনোনীত হন। শ্রীলঙ্কা এ দলের বিপক্ষে প্রথম শ্রেণীর খেলায় দ্বিতীয়বারের মতো নিজস্ব দশ উইকেট পান। প্রথম ইনিংসে চারটি ও দ্বিতীয় ইনিংসে সাত উইকেট নিয়ে খেলায় সর্বমোট এগারো উইকেট দখল করেন। সুন্দর ক্রীড়ানৈপুণ্য প্রদর্শন ও ২০১৫-১৬ মৌসুমের ফোর্ড ট্রফিতে সফলতা লাভের স্বীকৃতিস্বরূপ তাকে পুনরায় জাতীয় দলে খেলার জন্যে আমন্ত্রণ জানানো হয়। জানুয়ারি, ২০১৬ সালে সফরকারী পাকিস্তান দলের বিপক্ষে টি২০আই সিরিজ খেলার উদ্দেশ্যে নিউজিল্যান্ড দলে রাখা হয়। ১৫ জানুয়ারি, ২০১৬ তারিখে টুয়েন্টি২০ আন্তর্জাতিকে পাকিস্তানের বিপক্ষে তার অভিষেক হয়।
তিন খেলা নিয়ে গঠিত সিরিজের প্রথম দুইটিতে তার অংশগ্রহণ ছিল। তিনি কোন উইকেট লাভে সক্ষম হননি। দুই খেলায় সর্বমোট ৪ ওভারে ৪১ রান খরচ করেছিলেন। ফলশ্রুতিতে, সিরিজের শেষ খেলা থেকে তাকে বাদ দেয়া হয় ও ক্যান্টারবারি দলে খেলার জন্য ফিরে যান।
এক পর্যায়ে নিউজিল্যান্ডের ঘরোয়া ক্রিকেট প্রতিযোগিতা বিশেষতঃ সীমিত ওভারের ক্রিকেট ও প্লাঙ্কেট শীল্ডে অন্যতম সেরা খেলোয়াড় হিসেবে বিবেচিত হয়েছিলেন। ফলশ্রুতিতে, নিউজিল্যান্ডের পক্ষে আন্তর্জাতিক অঙ্গনে আরও ক্রিকেট খেলায় অংশগ্রহণের সুযোগ এনে দেয়। ২০১৬-১৭ মৌসুমের গ্রীষ্মকালে আঘাতপ্রাপ্ত মিচেল স্যান্টনারের পরিবর্তে জাতীয় দলে স্থলাভিষিক্ত হন। ঐ মৌসুমে সফরকারী পাকিস্তান দলের বিপক্ষে একমাত্র স্পিনে দক্ষ বোলার হিসেবে তাকে দলে রাখা হয়। দলে তার অন্তর্ভুক্তির প্রশ্নে পাকিস্তানের কোচ মিকি আর্থার ভূয়সী প্রশংসা করেন। তিনি মন্তব্য করেন যে, টড অ্যাসলে আকর্ষণীয় পছন্দের ও আক্রমণাত্মক স্পিনার। সিরিজের প্রথম ও নিজস্ব দ্বিতীয় টেস্টে অংশ নেন তিনি। তবে, তিনি কোন রান সংগ্রহ করতে পারেননি। কেবলমাত্র চার ওভার বোলিং করেছিলেন।
এরপর, ২০১৬-১৭ মৌসুমের চ্যাপেল-হ্যাডলি ট্রফি খেলার উদ্দেশ্যে নিজ দেশে অস্ট্রেলিয়ার মুখোমুখি হবার জন্যে নিউজিল্যান্ড দলে যুক্ত হন। তবে, সিরিজের কোন খেলাতেই তাকে রাখা হয়নি।
ওয়েস্ট ইন্ডিজের মুখোমুখি
২০১৭ সালে নিউজিল্যান্ড এ দলের সদস্যরূপে ভারত গমন করেন। ঐ দলটিতে সেরা বোলার ছিলেন তিনি। ভারত এ দলের বিপক্ষে একদিনের খেলায় ৪/২২ বোলিং পরিসংখ্যান গড়েন। সাবেক ভারতীয় টেস্ট ব্যাটসম্যান রাহুল দ্রাবিড় মন্তব্য করেন যে, ভারতীয় পরিবেশে তার দেখা অন্যতম সেরা লেগ স্পিন বোলিং করেছেন তিনি। অক্টোবর, ২০১৭ সালে ভারত গমনার্থে তাকে নিউজিল্যান্ডের ওডিআই দলে রাখা হয়। ঐ সফরে তার ওডিআইয়ে অভিষেকের সুযোগ দেয়া হয়। তবে, ভারতীয় সভাপতি একাদশের বিপক্ষে প্রস্তুতিমূলক খেলায় মাত্র তিনটি বল ছোঁড়ার পর কুঁচকিতে টান পড়ে তার। এ আঘাতের ফলে তাকে মাঠের বাইরে চলে আসতে হয় ও দলের বাইরে থাকেন।
দেশে ফিরে শারীরিকভাবে সুস্থ হবার পর ক্যান্টারবারির পক্ষে নিজস্ব শততম প্রথম-শ্রেণীর খেলায় অংশ নেন। এরপর, ২০১৭-১৮ মৌসুমে সফরকারী ওয়েস্ট ইন্ডিজ দলের বিপক্ষে ওডিআই সিরিজ খেলার উদ্দেশ্যে পুনরায় নিউজিল্যান্ড দলে যুক্ত হন। অবশেষে, ২০ ডিসেম্বর, ২০১৭ তারিখে নিউজিল্যান্ডের পক্ষে ওডিআইয়ে অভিষেক পর্ব সম্পন্ন হয় তার। প্রথম ওডিআই সিরিজগুলোর মধ্যে এটিই বেশ সফল ছিল। অভিষেক খেলায় ৩/৩৩ বোলিং পরিসংখ্যান গড়েন। রং ’আনকে বেশ ভালোভাবে ব্যবহার করেন ও খুব কমই দূর্বলমানের বোলিং করেছিলেন। এরপর, দ্বিতীয় ওডিআইয়ে ৪৯ রান করেন। হেনরি নিকোলসের সাথে ১৩০ রানে জুটি গড়েন। ষষ্ঠ উইকেটে ওয়েস্ট ইন্ডিজের বিপক্ষে এটিই সর্বোচ্চ সংগ্রহ।
মার্চ, ২০১৮ সালে সফরকারী ইংল্যান্ড দলের বিপক্ষে টেস্ট সিরিজের জন্যে নিউজিল্যান্ড দলের সদস্যরূপে মনোনীত হন তিনি। আঘাতের কারণে দল থেকে ছিটকে পড়া মিচেল স্যান্টনারের স্থলাভিষিক্ত হন তিনি। অকল্যান্ডে অনুষ্ঠিত দিবা-রাত্রির টেস্টের দ্বিতীয় ইনিংসে তিন উইকেট নিয়ে নিউজিল্যান্ডের বিজয়ে ভূমিকা রাখেন। দূর্ভাগ্যজনকভাবে আবারও তিনি ঐ খেলায় কুঁচকির সমস্যায় আক্রান্ত হন। ফলশ্রুতিতে, নিজ শহরের হ্যাগলে ওভালে অনুষ্ঠিত পরবর্তী টেস্টে অংশগ্রহণের সুযোগ থেকে বঞ্চিত হন। তাসত্ত্বেও, ওডিআই ও টেস্টে তার খেলার মান বজায় থাকার কারণে ২০১৮-১৯ মৌসুমের জন্যে নিউজিল্যান্ড ক্রিকেট কর্তৃপক্ষ তাকে চুক্তির আওতায় রাখে।
২০১৮-১৯ মৌসুমে সংযুক্ত আরব আমিরাতে পাকিস্তানের বিপক্ষে খেলার উদ্দেশ্যে এজাজ প্যাটেল ও ইশ সোধি’র সাথে তিনজন স্পিনারের অন্যতম হিসেবে দলে রাখা হয়। এ সিরিজকে ঘিরে নিউজিল্যান্ড এ দলের সদস্যরূপে সংযুক্ত আরব আমিরাতে প্রস্তুতিমূলকখেলায় অংশ নেন ও দলে নিজ অবস্থানকে দৃঢ় করেন। নিউজিল্যান্ড এ দলের পক্ষে ভালোমানের ক্রীড়াশৈলী প্রদর্শনের পর হাঁটুর ব্যথা দূরীকরণার্থে কয়েকদিন বিশ্রামে থাকেন। শুরুতে তাকে পাকিস্তানের বিপক্ষে প্রথম ওডিআইয়ে মাঠের বাইরে থাকার আশঙ্কায় রাখা হয়। পরবর্তীতে তাকে এ সফর থেকে বাদ দেয়া হয় ও শুরুরদিকেই তাকে দেশে ফেরৎ পাঠানো হয়।
আঘাত থেকে সেড়ে উঠে নিউজিল্যান্ডীয় প্রথম-শ্রেণীর ক্রিকেটে সক্রিয় হন। ফেব্রুয়ারি, ২০১৯ সালে প্লাঙ্কেট শীল্ডের খেলায় ক্যান্টারবারির শীর্ষ উইকেট শিকারীতে পরিণত হন। মার্ক প্রিস্টের সংগৃহীত ২৯০ ডিসমিসালকে পিছে ঠেলে দেন।
বাংলাদেশের মুখোমুখি
ফেব্রুয়ারি, ২০১৯ সালে নিজ দেশে সফরকারী বাংলাদেশ দলের বিপক্ষে খেলার জন্যে তাকে পুনরায় নিউজিল্যান্ড দলে অন্তর্ভুক্ত করা হয়। ঘরোয়া ক্রিকেটে সুন্দর ক্রীড়াশৈলীর বিপরীতে ইশ সোধি’র দূর্বলমানের খেলা প্রদর্শনের ফলে ২০১৯ সালের ক্রিকেট বিশ্বকাপে মিচেল স্যান্টনারের সাথে নিউজিল্যান্ড দলের দ্বিতীয় স্পিনার হিসেবে মনোনীত হন। তবে, এপ্রিল, ২০১৯ সালে নিউজিল্যান্ড ক্রিকেট কর্তৃপক্ষ দলের সদস্য মনোনয়নকালে মন্তব্য করে যে, আন্তর্জাতিক ক্রিকেটে ইশ সোধি’র অভিজ্ঞতার কারণে টড অ্যাসলেকে দলে রাখা হয়নি।
বিশ্বকাপের পর ২০১৯ সালে শ্রীলঙ্কা গমনার্থে দলের চারজন স্পিন বোলারের অন্যতম হন। সাত বছর পূর্বে সেখানেই তার টেস্ট অভিষেক পর্ব সম্পন্ন হয়েছিল।
কাজিহাল ইউনিয়ন
কাজিহাল ইউনিয়ন বাংলাদেশের রংপুর বিভাগের দিনাজপুর জেলার ফুলবাড়ী উপজেলার অন্তর্গত একটি ইউনিয়ন পরিষদ। এটি ৫২.৪৫ কিমি২ (২০.২৫ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২২,২১০ জন। ইউনিয়নটিতে মোট গ্রামের সংখ্যা ২৫টি ও মৌজার সংখ্যা ২৭টি।
মুসলিম ইবনে আল-হাজ্জাজ
আল-ইমাম আল-হাফেজ হুজ্জাতুল ইসলাম আবুল হুসাইন মুসলিম ইবনুল হাজ্জাজ আল-কুশিয়ারী আন-নায়সাবুরী ২০২/৮১৭ মতান্তরে ২০৬/৮২১ অথবা ২০৪/৮১৯ সনে খুরাসানের অন্তর্গত নায়সাবুরে জন্মগ্রহণ করেন । তিনি নির্ভেজাল আরব বংশজাত । তার পরিবারের আদি বাসস্থান নায়সাবুর । শৈশবকাল হতেই তিনি হাদীস শিক্ষায় আত্মনিয়োগ করেন ।
সফরসমূহ
হাদীস শিক্ষার উদ্দেশে তৎকালীন মুসলিম জাহানের সবগুলি কেন্দ্রেই গমন করেন । বিশেষতঃ ইরাক, হিজায, মিশর প্রভৃতি অঞ্চল ব্যাপকভাবে ভ্রমণ করে তথায় অবস্থানকারী হাদীসের শ্রেষ্ঠ উস্তাদ ও মুহাদ্দিসের নিকট হতে হাদীস শিক্ষা ও সংগ্রহ করেন । তিনি এ সকল স্থানের ইমাম বুখারীর (মৃত্যুঃ ২৫৬ হিঃ) অনেক উস্তাদ এবং অন্যদের নিকট থেকেও হাদিস শ্রবণ ও গ্রহণ করেন । ইমাম মুসলিম সর্বপ্রথম ২১৮/৮১৩ সনে হাদিসের দারসে বসতে শুরু করেন । ইয়াহইয়া আত-তামীমী আন-নায়সাবুরী, আল-কা’নাবী, আহমাদ ইবনে ইউনুস, ইসমা’ঈল ইবনে আবী উইয়াস, সা’ঈদ ইবনে মানসূর, আউন ইবনে সাল্লাম, আহমাদ ইবনে হাম্বল – এ সকল প্রখ্যাত হাদিসবিদ ছাড়া আরও অনেকের নিকট তিনি হাদিসের পাঠ গ্রহণ করতেন । তাছাড়া ইমাম শাফি’ঈ-এর শাগরিদ হারমালা এবং প্রখ্যাত মুহাদ্দিস ইসহাক ইবনে রাহুইয়াহ-র নিকট থেকেও তিনি হাদিস শোনেন । তিনি একাধিকবার বাগদাদ সফর করেন । তাঁর সর্বশেষ বাগদাদ সফর ছিল হিজরী ২৫৯ সনে । বাগদাদের হাদিসবিদরা তাঁর নিকট থেকে শ্রুত হাদিস বর্ণনা করেছেন।
উস্তাদ ইমাম বুখারী
ইমাম বুখারী নায়সাবুরে আসলে ইমাম মুসলিম তাঁকে উস্তাদ হিসেবে বরণ করে নেন । তাঁর হাদিস বিষয়ক বিশাল জ্ঞানভান্ডার হতে মুসলিম যথেষ্ট মাত্রায় গ্রহণ করেন । এই শহরে এক সময় ইমাম বুখারীর বিরুদ্ধে প্রবল প্রচারণা শুরু হয় । ইমাম মুসলিম তখন বুখারির পক্ষ অবলম্বন করেন । এ প্রসঙ্গে একটি বিশেষ ঘটনার কথা বিভিন্ন গ্রন্থে বর্ণিত হয়েছে । ‘‘একদিন মুসলিম তাঁর হাদিসের উস্তাদ মুহাম্মাদ ইবনে ইয়াহইয়ার দারসে অন্যান্য শিক্ষার্থীদের সাথে উপস্থিত আছেন । সহসা উস্তাদ ঘোষণা করেন, ‘বিশেষ একটি মাসয়ালায় যে ব্যক্তি বুখারির মতের সাথে একমত তাঁর উচিত আমার মজলিস ত্যাগ করা’ । ইমাম মুসলিম সাথে সাথে মজলিস ত্যাগ করে ঘরে চলে আসেন এবং এই উস্তাদের নিকট হতে শ্রুত ও গৃহীত হাদিসসমূহের পাণ্ডুলিপি ফেরত পাঠিয়ে দেন । তিনি এই উস্তাদের সূত্রে হাদিস বর্ণনা সম্পূর্ণরূপে ত্যাগ করেন’’।
শাগরিদগণ
মুসলিম ছিলেন ‘উলূমে হাদিসের এক বিশাল সাগর’ । বিশ্বের সকল হাদিস বিশারদ তাকে এ বিষয়ের একজন শ্রেষ্ঠ ইমাম বলে ঐকমত্য পোষণ করেছেন । তার যুগের বড় বড় মুহাদ্দিসগণ তার নিকট হাদিস শিক্ষা করেছেন । তার প্রখ্যাত শাগরিদদের মধ্যে প্রমুখের নাম বিশেষ উল্লেখযোগ্য । তারা সকলে হাদিস শাস্ত্রে মুসলিমের শ্রেষ্ঠত্ব স্বীকার করে তার সূত্রে হাদিস বর্ণনা করেছেন । অবশ্য ইমাম তিরমিযী মুসলিমের সূত্রের মাত্র একটি হাদিস বর্ণনা করেছেন।
ইমাম মুসলিম রচিত গ্রন্থসমূহ
মুসলিমের মহামূল্য রচনাবলীও তার পাণ্ডিত্যের কথা অকাঠ্যভাবে প্রমাণ করে । তার গ্রন্থাবলীর অধিকাংশই হাদিস ও তৎসম্পর্কিত বিষয়ে প্রণীত।
ইমাম মুসলিম রচিত গ্রন্থসমূহ –
তার বিখ্যাত হাদিস সংকলণ সহীহ মুসলিম ছাড়াও নিম্নলিখিত গ্রন্থাবলীর কথা ইতিহাসে পাওয়া যায়ঃ-
১. আল-মুসনাদ আল-কাবীর
২.	 কিতাব আল-জামি ‘আলা আল-আবওয়াব
৩.	 কিতাব আল-আসমা’ ওয়া আল-কুনা’
৪.	 কিতাব আল-তাময়ীয
৫.	 কিতাব আল-ইফরাদ
৬.	 কিতাব আল-আকরান
৭.	 কিতাবু সুওয়ালাতিহি আহমাদ ইবনে হাম্বল
৮.	 কিতাব আল ‘ইলাল ওয়া কিতাব আল-ওয়াহদান
৯.	 কিতাবু হাদিসে ‘আমার ইবনে শূ’আইব
১০.	 কিতাব আল-ইনতিফা বি-উহুব আল-সিবা’
১১.	 কিতাবু মাশায়িখ শু’বা
১২.	 কিতাবু মাশায়িখ মালিক ওয়া কিতাবু মাশায়িখ আল-সাওরী
১৩.	 কিতাবু মান লায়সা লাহু ইল্লা রব্বিন ওয়াহিদ
১৫.	 কিতাব আওলাদ আল-সাহাবা
১৬.	 কিতাবু আওহাম আল-মুহাদ্দিসীন
১৭.	 কিতাব আল-তাবাকাত
তিনি সাহাবীদের জীবনী বিষয়ক “আল-মুসনাদ আল-কাবীর” রচনায় হাত দিলেও তা শেষ করে যেতে পারেননি । একমাত্র ‘আস-সাহীহ’ ছাড়া তার রচনার আর কোনটিই বর্তমানে পাওয়া যায় না ।
মৃত্যু
ইমাম মুসলিম ২৬১/৮৭৫ সনের ২৫শে রজব রোববার নায়সাবূরে মৃত্যুবরণ করেন । নায়সাবূরের শহরতলী নাসরাবাদে ২৬শে রজব সোমবার তাকে দাফন করা হয় । তার জন্মের সন সম্পর্কে মতভেদ থাকায় মৃত্যুকালে তার সঠিক বয়স সম্পর্কেও মতপার্থক্য দেখা যায় । ইবনে হাজার মুসলিমের মৃত্যুর কারণ সম্বন্ধে একটি বিবরণ প্রদান করেছেন । মুসলিমের জন্য হাদিস বিষয়ক একটি আলোচনা সভার আয়োজন করা হয় । সেই মজলিসে একটি হাদিস আলোচিত হয় । হাদিসটি মুসলিমের জানা ছিল না । মজলিস শেষে বাড়ি ফিরে রাতে এক ঝুরি খুরমা সামনে নিয়ে হাদিসটি তালাশ করতে বসেন । একটি একটি করে খুরমা মুখে দিচ্ছেন আর হাদিসটি অনুসন্ধান করছেন । এভাবে সকাল হয়ে যায়, খুরমাও শেষ হয় এবং হাদিসটিও তিনি পেয়ে যান । এই অতিরিক্ত খুরমা ভক্ষণই তার মৃত্যুর বাহ্যিক কারণ ।
ইমাম মুসলিম সম্বন্ধে অন্যান্য মুসলিম মনিষীর বক্তব্য
১/হাকেম বলেন, ‘মুসলিম ছিলেন দীর্ঘাকৃতির । মাথার চুল ও দাড়ি ছিল সাদা । পাগড়ির একটি দিক দু’কাধের মাঝখানে ছেড়ে দিতেন । তিনি ছিলেন কাপড়ের ব্যবসায়ী’ । ইমাম মুসলিমের প্রতিভা ও যোগ্যতার অকপট স্বীকৃতি দিয়েছেন তার যুগের ও পরের বহু মনীষী ।
২/মুসলিমের উস্তাদ মুহাম্মাদ ইবনে আবদিল ওয়াহহাব আল-ফাররা বলেনঃ ‘মুসলিম মানব জাতির মধ্যে অন্যতম আলিম য় ইলমের সংরক্ষণকারী । আমি তাঁর সম্পর্কে শুধু ভাল ছাড়া আর কিছু জানি না ।’
৩/[আবু বাকর আল-জারূদি]]ও ঠিক একই মন্তব্য করেছেন ।
৫/ইবনে আবী হাতেম]] বলেন, ‘আমি তাঁর সূত্রে হাদিস লিখেছি । তিনি অন্যতম বিশ্বস্ত হাফেজে হাদিস । হাদিস বিষয়ে তাঁর গভীর জ্ঞান । আমার পিতাকে তাঁর সম্পর্কে প্রশ্ন করা হলে তিনি বলেনঃ ‘অত্যন্ত সত্যবাদী’ । তিনি আরও বলেছেনঃ ‘হাফেজে হাদিস বলতে চারজনকেই বুঝায় । তারা হলেনঃ আবু যূর’আ, মুহাম্মাদ ইবনে ইসমা’ঈল, আদ-দারিমী ও মুসলিম’ ।
৬/ইবনুল আখরাম]] বলেন, ‘আমাদের এই শহর তিনজন হাদিস বিশারদ সৃষ্টি করেছেঃ তাঁরা হলেনঃ মুহাম্মাদ ইবনে ইয়াহইয়া, ইব্রাহীম ইবনে আবী তালিব ও মুসলিম’ ।
৮/আহমাদ ইবনে সালমা]] বলেন, ‘আমি আবু যুর’আ আবু হাতেমকে হাদিসের বিশুদ্ধতা নির্ণয়ের ক্ষেত্রে তাদের যুগের অন্যান্য মাশায়িকদের ওপর মুসলিমকে প্রাধান্য দিতে দেখেছি’ ।
৮/হাফেজ আবু কুরাইশ]] বলেছেন, ‘পৃথিবীতে হাফেজে হাদিস মাত্র চারজন । মুসলিম তাদের একজন’ ।
৯/ইবনে খাল্লিকান]] মুসলিমকে ‘সাহিহ গ্রন্থের অধিকারী, হাদিসের অন্যতম ইমাম ও হাফেজ এবং মুহাদ্দিসকুলের এক প্রধান স্তম্ভ বলে উল্লেখ করেছেন’।
রবার্ট সার্ভিস (ঐতিহাসিক)
thumb| রবার্ট সার্ভিস (জন্ম অক্টোবর ২৯, ১৯৪৭) একজন ইংরেজ ঐতিহাসিক। তিনি মূলত বিংশ শতাব্দীর রাশিয়া নিয়ে গবেষণা করে থাকেন। তিনি অক্সফোর্ড বিশ্ববিদ্যালয়ে রুশ ইতিহাসের অধ্যাপক হিসেবে নিয়োজিত আছেন। তার লেখা দুটি জীবনী সমালোচকদের দ্বারা বহুল প্রশংসিত হয়েছে। প্রথমটি লেনিনের জীবনী, দ্বিতীয়টি স্টালিনের। বর্তমানে তিনি কমিউনিস্ট বিপ্লবের আরেক কর্ণধার ট্রট্‌স্কির জীবনী লেখা নিয়ে ব্যস্ত আছেন।
নিপুণ আক্তার
ব্যক্তিগত জীবন
উচ্চমাধ্যমিকের পর তিনি ১৯৯৯ সালে রাশিয়া চলে যান। সেখানে মস্কো স্টেট বিশ্ববিদ্যালয় থেকে কম্পিউটার সায়েন্সে স্নাতক ডিগ্রি অর্জন করেন। তিনি মস্কোতে কত্থক নৃত্য শিখেছিলেন। এরপর তিনি যুক্তরাষ্ট্রের লস অ্যাঞ্জেলেসে চলে যান। তিনি অভিনয়ের পাশাপাশি নিজস্ব একটি পার্লার পরিচালনা করেন। তার টিউলিপ এন্টারটেইনমেন্ট নামে একটি প্রযোজনা প্রতিষ্ঠানও আছে।
২০০৬ সাল পর্যন্ত, নিপুন তার স্বামী এবং একটি মেয়ে তানিশার সাথে লস অ্যাঞ্জেলেসে থাকতেন। বর্তমানে তার বিবাহ বিচ্ছেদ হয়েছে।
অভিনয় জীবন
নিপুনের ২০০৬ সালে অভিনীত প্রথম ছবির নাম "রত্নগর্ভা মা", যা আজও মুক্তি পায়নি। তার অভিনীত "পিতার আসন" প্রথম মুক্তি পাওয়া ছবি।
তিনি ২০১৩ সালে প্রসেনজিৎ চট্টোপাধ্যায়ের সাথে পরিচয় চলচ্চিত্রে অভিনয়ের মাধ্যমে পশ্চিমবঙ্গের চলচ্চিত্র অভিষিক্ত হন।
তার উল্লেখযোগ্য চলচ্চিত্র হল: শাহিন কবির টুটুলের এইতো ভালবাসা, রকিবুল আল রাকিবের জান তুমি প্রাণ তুমি, অহিদুজ্জামান ডায়মন্ডের পরিচালনায় অন্তর্ধান। এছাড়া বর্তমানে শুটিং চলতি আছে অনন্য মামুনের পরিচালনায় কাছে এসে ভালবাসো, মানিক মানবিকের পরিচালনায় শোভনের স্বাধীনতা তন্ময় তানসেন এর পরিচালনায় পদ্ম পাতার জল, মোহাম্মদ হোসেনের নতুন একটি ছবিসহ রফিক শিকদারের পরিচালনায় পদ্মা পাড়ের পার্বতী।
২০১৭ সালে নিপুন বাংলাদেশ চলচ্চিত্র সমিতির কার্যনিবার্হীর সদস্য পদ লাভ করেন। ২০২২ সালে কাঞ্চন-নিপূণ পরিষদ থেকে সাধারণ সম্পাদক পদে নির্বাচনে অংশ গ্রহন করেন। ২০২০ সালের ৫ ফেব্রুয়ারী বাংলাদেশ চলচ্চিত্র সমিতির আপিল বোর্ড কর্তৃক জায়েদ খানকে অযোগ্য ঘোষণা করা হয় এবং আক্তারকে নবনির্বাচিত সাধারণ সম্পাদক হিসাবে ঘোষণা হয়। পরবর্তীতে ২ মার্চ ২০২২, হাইকোর্ট জায়েদ খানকে বাংলাদেশ চলচ্চিত্র সমিতির নির্বাচিত সাধারণ সম্পাদক হিসাবে ঘোষণা করে। ২১ নভেম্বর ২০২২, আপিল বিভাগ হাইকোর্টের রায় স্থগিত করে। এই আদেশের ফলে আক্তার বাংলাদেশ চলচ্চিত্র সমিতির সাধারণ সম্পাদক পদে বহাল থাকেন।
আনাত হফম্যান
প্রাথমিক জীবন এবং শিক্ষা
হফম্যান ১৯৫৪ সালে জেরুসালেমের কাছে একটি কিবুটজের সাব্রায় জন্মগ্রহণ করেন । তার মা ভার্দা ব্লেকম্যান ছিলেন কিবুটজ রামাত রাহেল (হিব্রু: רָמַת רָחֵל, লিট। রাহেলের হাইটসে) জন্মগ্রহণকারী প্রথম সন্তান। তার আমেরিকান বংশোদ্ভূত পিতা চার্লস ওয়েইস ইসরায়েলে ভয়েস অফ আমেরিকা সংবাদদাতা হিসেবে দায়িত্ব পালন করেন। তিনি বেজালেল একাডেমি অফ আর্টস অ্যান্ড ডিজাইনে অংশ নিয়েছিলেন। এছাড়াও তিনি প্রতিযোগিতামূলক ক্রীড়াবিদ হিসেবে শ্রেষ্ঠত্ব অর্জন করেন, চ্যাম্পিয়ন সাঁতারু হন। তিনি ম্যাকাবিয়া হসে অংশ নিয়ে নয়টি ইভেন্টে শিরোপা জয় করেন।
১৯৭৪ সালে ইসরায়েল প্রতিরক্ষা বাহিনীতে তার সেবা শেষ করার পর তিনি এবং তার স্বামী মাইকেল পড়াশোনা করার জন্য মার্কিন যুক্তরাষ্ট্রে চলে যান। তিনি ১৯৮০ সালে ইউসিএলএ থেকে মনোবিজ্ঞানে বিএ নিয়ে স্নাতক হন। ইউসিএলএ-তে থাকাকালীন তিনি হিল্লেল: দ্য ফাউন্ডেশন ফর ইহুদি ক্যাম্পাস লাইফের সাথে সংযুক্ত ছিলেন এবং ইসরায়েলি ছাত্র সংগঠন শুরু করেছিলেন। তিনি সংস্কার ইহুদিধর্মের সংস্পর্শে এসেছিলেন এবং প্রথমবারের মতো উপলব্ধি করেছিলেন যে ইহুদি ধর্ম কেবল অর্থোডক্সের মধ্যেই সীমাবদ্ধ নয়।
পরে তিনি বার ইলান বিশ্ববিদ্যালয়ে স্নাতক অধ্যয়ন করেন।
কর্মজীবন
ইসরায়েলে ফিরে এসে তিনি ধর্মীয় বহুত্ববাদের একজন সক্রিয় কর্মী হয়ে ওঠেন এবং জেরুসালেমের সংস্কার বা প্রগতিশীল সিনাগগ কোল হানেশেমা প্রতিষ্ঠার সাথে জড়িত হন। তিনি ১৯৮৮ থেকে ২০০২ সাল পর্যন্ত জেরুসালেম সিটি কাউন্সিলে দায়িত্ব পালন করেন, নাগরিক অধিকার ও শান্তি আন্দোলনের প্রতিনিধিত্ব করেন।
১৯৮০-এর দশকের শেষের দিকে তিনি ইসরায়েলি টেলিযোগাযোগ সংস্থা বেজেকের বিষয়ে ভোক্তাদের অধিকারের জন্য একটি প্রচারাভিযানের নেতৃত্ব দেন, যার একচেটিয়া অধিকার ছিল, এবং গ্রাহকদের আইটেমাইজড বিল দিতে অস্বীকার করেন। হফম্যান ভোক্তাদের পক্ষ থেকে অভিযোগ করেছিলেন যে তারা যে আইটেমগুলি ব্যবহার করেননি তার জন্য তারা অর্থ প্রদান করছেন। শেষ পর্যন্ত, তিনি বিজয়ী হন এবং বেজেক গ্রাহকদের আইটেমাইজড বিল জারি করেন।
চুনিবালা হাঁসদা
চুনিবালা হাঁসদা ভারতের পশ্চিমবঙ্গের একজন রাজনীতিবিদ যিনি ঝাড়খণ্ড পার্টি (নরেন) এর রাজনীতির সাথে যুক্ত। তিনি ঝাড়খণ্ড পার্টি (নরেন) এর সভানেত্রী।
জীবনী
চুনিবালা হাঁসদার স্বামী নরেন হাঁসদা পশ্চিমবঙ্গ বিধানসভার বিধায়ক ছিলেন ও তাদের কন্যা বীরবাহা হাঁসদা সাঁওতালি চলচ্চিত্রের একজন অভিনেত্রী।
চুনিবালা হাঁসদা ২০০০ সালে বিনপুর থেকে পশ্চিমবঙ্গ বিধানসভার বিধায়ক হিসেবে নির্বাচিত হন। এরপর, ২০০৬ সালেও তিনি বিনপুর থেকে পশ্চিমবঙ্গ বিধানসভার বিধায়ক হিসেবে নির্বাচিত হয়েছিলেন।
ইউক্রেন-তুরস্ক সম্পর্ক
ইউক্রেন-তুরস্ক সম্পর্ক, ইউক্রেন এবং তুরস্ক এর মাঝে বিদ্যমান দ্বিপাক্ষিক সম্পর্ককে নির্দেশ করে। ভৌগোলিক দিক দিক দিয়ে এই দুই দেশের মাঝে বেশ রয়েছে এবং ঐতিহাসিক এবং সাংস্কৃতিক দিক দিয়ে দীর্ঘ সময়ের সম্পর্ক রয়েছে।
১৯৯০ এর দশকের শুরুর দিকে, ইউক্রেন এবং তুরস্কের মধ্যে কূটনৈতিক সম্পর্ক স্থাপিত হয়। ইউক্রেন ১৯৯১ সালের আগ পর্যন্ত অখণ্ড সোভিয়েত ইউনিয়ন এর অন্তর্ভুক্ত ছিল। ১৯৯১ সালের ২৪ আগস্ট ইউক্রেনের পার্লামেন্ট একটি সাংবিধানিক প্রস্তাব অনুমোদন এবং গ্রহণ করে। যেই প্রস্তাবে সোভিয়েত ইউনিয়ন থেকে বিচ্ছিন্ন হয়ে ইউক্রেনের স্বাধীনতার ঘোষণা ছিল। এই প্রস্তাবের পর তুরস্ক ইউক্রেনের সার্বভৌমত্বকে স্বীকৃতি দেয়। পরবর্তীতে, ১৯৯১ সালের ২৬ ডিসেম্বর সোভিয়েত ইউনিয়ন ভেঙ্গে যায় এবং ইউক্রেনসহ মোট ১৫ টি পৃথক ও স্বাধীন রাষ্ট্রের সৃষ্টি হয়। সোভিয়েত ইউনিয়ন বিলুপ্ত হয়ে যাওয়ার পর প্রথমেই যে সকল দেশ ইউক্রেনের স্বাধীনতাকে স্বীকৃতি দিয়েছিল, তুরস্ক ছিল তাদের মধ্যে অন্যতম।
তুরস্কের রাজধানী আঙ্কারাতে ইউক্রেনের একটি স্থায়ী দূতাবাস রয়েছে। এর পাশাপাশি ইস্তানবুলে, ইউক্রেনের একটি কনস্যুলেট জেনারেল রয়েছে। অপরদিকে, ইউক্রেনের রাজধানী কিয়েভে, তুরস্কের একটি স্থায়ী দূতাবাস রয়েছে। একই সাথে, ওদেসাতে, একটি কনস্যুলেট জেনারেল রয়েছে।
২০১০ সালের জানুয়ারি মাসে, ইউক্রেনের রাষ্ট্রপতি, ভিক্টর ইয়াঙ্কোভিচ এবং তুরস্কের প্রধানমন্ত্রী রেজেপ তাইয়িপ এরদোয়ান বৈঠকে মিলিত হন এবং বৈঠকে এই দুই দেশ নিজেদের মধ্যে একটি মুক্ত বাণিজ্য অঞ্চল গঠনের ব্যাপারে একমত হয়। কিন্তু দুই দেশের মধ্যে দ্বিপাক্ষিক মুক্ত বাণিজ্যের বিষয়ে আলোচনা ২০১৩ সাল পর্যন্ত স্থগিত রাখা হয়।
২০১৫ সালের শেষ দিকে এসে উভয় দেশের সঙ্গেই রাশিয়ার সম্পর্কের অবনতি ঘটে। আর এর জেরে ইউক্রেন এবং তুরস্কের মধ্যকার সম্পর্কের আরও উন্নতি ঘটে। ২০১৬ সালের ২০ আগস্ট, ইউক্রেনের রাষ্ট্রপতি, পেত্রো পোরোশেঙ্কোর সাথে বৈঠকের পর, তুরস্কের রাষ্ট্রপতি এরদোয়ান বলেন, তুরস্ক রাশিয়ার ক্রিমিয়া দখল এবং তা রাশিয়ার অন্তর্ভুক্তকরণ কে সমর্থন করে না। তিনি আরও বলেন, তুরস্ক ক্রিমিয়াকে ইউক্রেনের অংশ হিসেবেই মনে করে এবং ক্রিমিয়াকে নিজেদের বলে দাবি করা, রাশিয়ার দাবিকে তুরস্ক স্বীকৃতি দেবে না।
রবীন্দ্রজয়ন্তী
রবীন্দ্রজয়ন্তী বা পঁচিশে বৈশাখ বাঙালি জাতির একটি অন্যতম গুরুত্বপূর্ণ সাংস্কৃতিক উৎসব। বাংলা পঞ্জিকা অনুসারে, প্রতি বছর বৈশাখ মাসের ২৫ তারিখে রবীন্দ্রনাথ ঠাকুরের জন্মজয়ন্তী উপলক্ষে এই উৎসব পালিত হয়।   ভারতের পশ্চিমবঙ্গ, ত্রিপুরা সহ অন্যান্য রাজ্য এবং বাংলাদেশে  ও বাঙালি অধ্যুষিত অঞ্চলে বিপুল উদ্দীপনার সঙ্গে এই উৎসব পালন করা হয়। বহির্বিশ্বের অন্যান্য অঞ্চলের বসবাসকারী বাঙালিরাও এই উৎসব পালন করেন। পশ্চিমবঙ্গে এই দিনটি রাষ্ট্রীয় ছুটির দিন হিসেবে পালিত হয়।
রবীন্দ্রজয়ন্তী উৎসব উদ্‌যাপনের অঙ্গ হল রবীন্দ্রসংগীতানুষ্ঠান, নৃত্যানুষ্ঠান, রবীন্দ্রনাট্যাভিনয়, রবীন্দ্ররচনাপাঠ, আলোচনাসভার আয়োজন ও নানাবিধ সাংস্কৃতিক অনুষ্ঠান। রবীন্দ্রস্মৃতিবিজড়িত ভবনগুলিতে এই সময় বিশেষ জনসমাগম দেখা যায়। পশ্চিমবঙ্গে রবীন্দ্রজয়ন্তীর প্রধান অনুষ্ঠানগুলি আয়োজিত হয় কলকাতায় অবস্থিত কবির জন্মস্থান জোড়াসাঁকো ঠাকুরবাড়ি ও রবীন্দ্রসদন এবং শান্তিনিকেতনে।
বাংলাদেশে দেশের সর্বত্র ছোটো-বড়ো নানা অনুষ্ঠানের মধ্য দিয়ে রবীন্দ্রজয়ন্তী উদযাপিত হয়। এছাড়া শিলাইদহ কুঠিবাড়ি ঘিরেও একটি অনুষ্ঠানের আয়োজন করা হয়ে থাকে। সকল শিক্ষা প্রতিষ্ঠানে বিশেষ অনুষ্ঠানের আয়োজন করা হয়। রেডিও এবং টেলিভিশনে সারাদিনব্যাপী প্রচার করা হয় বিশেষ অনুষ্ঠান। সকল পত্র-পত্রিকা এ উপলক্ষে বিশেষ সংখ্যা প্রকাশ করে। ঢাকা এবং চট্টগ্রামে আয়োজন করা হয় রবীন্দ্রমেলার। অন্যান্য কর্মসূচীর মধ্যে থাকে স্কুল-কলেজের ছাত্র-ছাত্রীদের মধ্যে রচনা প্রতিযোগিতা, নানা প্রদর্শনীর আয়োজন, বই মেলা, সঙ্গীত ও চিত্রাংকন প্রতিযোগিতা ইত্যাদি।
রবীন্দ্রনাথের জীবদ্দশায়ও রবীন্দ্রজয়ন্তী উদ্‌যাপন করা হতো। ঘটা করে, সাড়ম্বরে এ দিবসটি পালনের মধ্য দিয়ে বাঙালি জাতি বাঙালির ভাষা ও সাহিত্য, শিক্ষা ও সংস্কৃতি, মন-মানসিকতা বিকাশে রবীন্দ্রনাথের মহীরূহপ্রতীম অবদানের প্রতি ঋণ স্বীকার করে।
যোগেশ চন্দর দেবেশ্বর
যোগেশ চন্দর দেবেশ্বর (৪ ফেব্রুয়ারি ১৯৪৭ – ১১ মে ২০১৯) একজন ভারতীয় ব্যবসায়ী ছিলেন। তিনি আইটিসি লিমিটেডের চেয়ারম্যান ছিলেন। তিনি যে কোনো ভারতীয় কোম্পানির সবচেয়ে বেশি সময় ধরে প্রধান নির্বাহী কর্মকর্তা ছিলেন।
প্রাথমিক জীবন
১৯৪৭ সালের ৪ ঠা ফেব্রুয়ারি ব্রিটিশ ভারতের, লাহোরে জন্মগ্রহণ করেন যোগেশ চন্দর দেবেশ্বর। তিনি ১৯৬৮ সালে ভারতীয় প্রযুক্তিবিদ্যা প্রতিষ্ঠান দিল্লি থেকে যন্ত্র প্রকৌশল স্নাতক ডিগ্রি অর্জন করেন। তিনি পরে হার্ভার্ড বিজনেস স্কুলে ছয় সপ্তাহের অ্যাডভান্সড ম্যানেজমেন্ট প্রোগ্রামে যোগদান করেন।
কর্মজীবন
যোগেশ চন্দর দেবেশ্বর ১৯৬৮ সালে আইটিসি লিমিটেডে যোগদান করেন। তিনি ১৯৮৪ সালে প্রধান বোর্ড পরিচালক হিসেবে নিযুক্ত হয় এবং ১৯৯৬ সালের  জানুয়ারিতে তিনি প্রধান নির্বাহী কর্মকর্তা ও চেয়ারম্যান হয়। ২০১০ সালে দেবেশ্বরের আইটিসি - র প্রধানের পদ থেকে পদত্যাগ করার কথা ছিল। পরে ২০১৭ সালে সংস্থার চিফ একজিকিউটিভ পদ থেকে সরে দাঁড়ান যোগেশচন্দ্র দেবেশ্বর।
তিনি ভারতীয় রিজার্ভ ব্যাঙ্কের কেন্দ্রীয় বোর্ডের একজন পরিচালক হিসেবে ছিলেন, ন্যাশনাল ফাউন্ডেশন ফর কর্পোরেট গভর্নেন্সের সদস্য এবং ন্যাশনাল কাউন্সিল অফ অ্যাপ্লায়েড ইকোনমিক রিসার্চের পরিচালনা পর্ষদের সদস্য ছিলেন।
দেভেশ্বর তাঁর মৃত্যুর সময় ভারতের দীর্ঘতম দায়িত্ব পালনকারী প্রধান নির্বাহী কর্মকর্তা ছিলেন। এবং তার কোম্পানির দ্বিতীয় সর্বোচ্চ বেতনের প্রায় তিনগুণ উপার্জন করেন। ২০১১ সালে জানা যায় যে তখন তাঁর বেতন ছিল ২৬ লক্ষ রুপি। ২০১৩ সালে হার্ভার্ড বিজনেস রিভিউ তাঁকে ভারতের সেরা পারফর্মিং প্রধান নির্বাহী কর্মকর্তা এবং বিশ্বের সপ্তম প্রধান নির্বাহী কর্মকর্তা হিসাবে তালিকাভুক্ত করা হয়। তিনি ২০০৫ - ২০০৬ সালে কনফেডারেশন অফ ইন্ডিয়ান ইন্ডাস্ট্রির সভাপতি হিসেবে দায়িত্ব পালন করেন। ২০১১ সালে দেভেশ্বরকে ভারতে তৃতীয় সর্বোচ্চ নাগরিক সম্মান পদ্মভূষণে তাঁকে সম্মানিত করে তত্কালীন সরকার।
মৃত্যু
দেভেশ্বর ১১ মে ২০১৯ সালে মারা যায় এবং যদিও মৃত্যুর তাৎক্ষণিক তার মৃত্যু সঠিক কারণ জানতে পারে নি, তবে জানা গেছে কয়েক বছর আগে ক্যানসার ধরা পড়ে তাঁর।সেই থেকে অসুস্থ ছিলেন।  মৃত্যুকালে তাঁর বয়স হয়েছিল ৭২ বছর।
ঘোষ উভয়ৌষ্ঠ্য নাসিক্যধ্বনি
ঘোষ উভয়ৌষ্ঠ্য নাসিক্যধ্বনি বা ঘোষ উভয়ৌষ্ঠ্য নাসিক্য ব্যঞ্জনধ্বনি এক ধরনের ব্যঞ্জনধ্বনি। এই ব্যঞ্জনধ্বনিটি বিশ্বের অনেকগুলো কথ্য ভাষায় স্বনিম হিসাবে ব্যবহার করা হয়। আন্তর্জাতিক ধ্বনিমূলক বর্ণমালায় এই ধ্বনির প্রতীক হল । বাংলা ভাষায় এই স্বনিমটি ব্যবহার হয়, এবং এটি বাংলা বর্ণমালার "ম" বর্ণটি দিয়ে উপস্থাপিত করা হয়। মোহক ভাষা সহ সামান্য কিছু ভাষা ব্যতীত পৃথিবীর প্রায় সব ভাষায় এই ধ্বনিটি ব্যবহার হয়।
রবার্ট উইলিয়াম সার্ভিস
রবার্ট সার্ভিস (জানুয়ারি ১৬, ১৮৭৪ – সেপ্টেম্বর ১১, ১৯৫৮) বিখ্যাত কানাডীয় কবি। তাকে ইউকনের চারণকবি বলে অভিহিত করা হয়ে থাকে। কানাডার উত্তরাঞ্চলের পটভূমিতে লেখা বিভিন্ন সাহিত্যকর্মের জন্য তিনি বিখ্যাত। এর মধ্যে রয়েছে, "The Shooting of Dan McGrew", "The Law of the Yukon", এবং "The Cremation of Sam McGee" শিরোনামের কবিতা। তার লেখার প্রাঞ্জল বর্ণনাশৈলীর কারণে পাঠকেরা অনেক সময় তাকে ক্লনডাইকের স্বর্ণখনির অভিযাত্রী বলে ভেবে বসতো, যদিও বাস্তবে তিনি ছিলেন একজন ব্যাংক কেরানী।
ইউকনের পটভূমিতে লেখা কবিতা ছাড়াও সার্ভিস দক্ষিণ আফ্রিকা, আফগানিস্তান, এবং নিউজিল্যান্ডের পটভূমিতে কবিতা লিখেছেন।
ওজে টেরার
ওজে টেরার (জন্ম- ১৬ আগস্ট ১৯৯৮) তুর্কি অভিনেত্রী। তুর্কি টিভি সিরিজ কুরুলুস ওসমান -এ তিনি বালা হাতুন চরিত্রে অভিনয়ের জন্য ব্যাপক পরিচিতি পান। সিরিজটিতে তিনি বুরাক ওজিভিতের সাথে অভিনয় করেছেন। টেরার ১৯৯৮ সালে তুরস্কের ইস্তাম্বুলে জন্মগ্রহণ করেন। তিনি যখন হাই স্কুলে পড়তেন তখন তিনি তুরস্কের সিলিভরি-তে থাকতেন। তার পর তিনি মুগলা সিটকি কোচম্যান বিশ্ববিদ্যালয় -এ ভর্তি হন, যেখানে তিনি একটি স্টেজ শোতে অভিনয়ের জন্য একটি পুরস্কার জিতেছিলেন। টেরার ছোটখাট একটি টেলিভিশন শো হোস্ট করতেন এবং ২০২১ সালে তিনি বালা হাতুন চরিত্রে অভিনয়ের জন্য শ্রেষ্ঠ অভিনেত্রী পুরস্কার পান, (ক্রিস্টাল গ্লোব অ্যাওয়ার্ডস)। ওজে টেরার  তার অকৃত্রিম সৌন্দর্য দিয়ে দর্শকদের মুগ্ধ করেছেন এবং বিশ্বজুড়ে প্রশংসা পেয়েছেন।
মুলায়দার যুদ্ধ
মুলায়দার যুদ্ধ (২৪ জানুয়ারি ১৮৯১) দ্বিতীয় সৌদি রাষ্ট্রের সময়কার সর্বশেষ গুরুত্বপূর্ণ যুদ্ধ ছিল। যাকাত সংক্রান্ত সমস্যা এবং রশিদি নেতা ইবনে শাবান গ্রেপ্তারের কারণে রশিদিরা সৌদি রাষ্ট্রের পতন এবং কাসিম অঞ্চল ও রিয়াদ জয় করার পরিকল্পনা করে। রশিদ ও তাদের আরব মিত্র গোত্রগুলো দ্বিতীয় সৌদি রাষ্ট্রের পতন ঘটাতে সফল হয়। আবদুর রহমান বিন ফয়সালের নেতৃত্বাধীন আল সৌদ ও তাদের মিত্ররা পালিয়ে যেতে বাধ্য হয়।
মোঁসোরো
মোঁসোরো (Montsoreau ; ) পশ্চিম ফ্রান্সের একটি বন্দর শহর। শহরটি ফ্রান্সের পেই-দ্য-লা-লোয়ার (Pays de la Loire) প্রশাসনিক অঞ্চলের মেইন-এ-লোয়ার (Maine-et-Loire) দেপার্তমঁ। মোঁসোরো ২৫০ কিলোমিটার দক্ষিণ-পশ্চিম প্যারিস এবং আটলান্টিক মহাসাগরের ১০০ কিলোমিটার পূর্বে অবস্থিত।
জনসংখ্যার উপাত্ত
মোঁসোরোউতে জনসংখ্যা বৃদ্ধির হার
রবিতেজা আবাসিক উচ্চ বিদ্যালয়
১৯৯০ সালে প্রতিষ্ঠিত, এই বিদ্যালয়টি নগরকর্ণুলের প্রথম বেসরকারি উচ্চ বিদ্যালয়গুলির মধ্যে একটি। এটি হায়দরাবাদ রাজ্য সড়ক এলাকার হাউজিং বোর্ড কলোনির বিপরীতে অবস্থিত।
নিকোলাস রেমি
নিকোলাস রেমি একজন ফেঞ্চ ম্যাজিস্ট্রেট যিনি বিখ্যাত ছিলেন তার ডাইনী শিকারের জন্য যিনি ১৫৩০ সালে জন্মগ্রহণ করেন। ইউনিভার্সিটি অব টঊলাউস থেকে আইন বিষয়ে পাস করার পর তিনি প্যারিসে আইন চর্চা করতে থাকেন ১৫৬৩ থেকে ১৫৭০ পর্যন্ত। ১৫৭০ সালে তার চাচা অবসরপ্রাপ্ত হন ভসগেসের লেফট্যানেন্ট জেনারেল অবস্থায় এবং রেমি সেই স্থানে যোগ দেন। ১৫৭৫ সালে তিনি লরেইনের ডিউক চার্লস ৩-এর সচিব হিসেবে নিয়োগ পান।
রেমির মতে শয়তান কালো মানুষ বা প্রাণীর রূপ ধারণ করে মানুষের সামনে আসতে পারে যা ব্ল্যাক মাস পছন্দ করে। দানবদের যৌন সম্পর্ক থাকতে পারে মহিলাদের সাথে; যদি তারা রাজী না হয় তবে তাকে ধর্ষণও করা হতে পারে। ১৫৮২ থেকে ১৫৯২ সাল পর্যন্ত রেমি প্রায় ৯০০ মানুষকে বিচারে মৃত্যুদন্ড দিয়েছিলেন ডাইনি বিচারের রায়ে। তিনি ক্যাথলিক ভাবধারায় বিশ্বাসী ও চার্চের আশীর্বাদ নিয়ে তিনি তার কাজ করেন। তার মানে এই না যে তিনি ধর্মযাজক। তিনি কমপক্ষে একবার বিয়ে করেছিলেন ও তার কিছু সন্তানও আছে। তার ডাইনি শিকার কর্মজীবনের শুরুতে ১৫৮২ সালে তার এক সন্তান সড়ক দুর্ঘটনায় মারা যায় এক ভিখারিনীর অভিশাপে যাকে তিনি টাকা দিতে অস্বীকার করেছিলেন। এরপর তিনি এই কাজে নেমে পড়েন এবং ঐ মহিলাকে আটক করে সফলভাবে মৃত্যুদন্ড দেন। ১৫৯২ সালে তিনি এই কাজে বিরতি দেন ও প্লেগ থেকে বাচতে গ্রামে চলে যান। ডেমোনোলাট্রাই নামের গ্রন্থে তিনি তার এই ১০ বছরের বিচারের বর্ণনা তুলে ধরেন।
কাল্পনিক চরিত্র
১৯৮৮ সালে টিভি সিরিজ ওয়ারউলফে নিকোলাস রেমিকে একজন ওয়ারউলফ হিসেবে দেখানো হয় যিনি এখনো জীবিত আছেন তার কৌতূহলের সময় থেকে। নিজেকে লুকাতে তিনি এই ম্যাজিস্ট্রেটের ভূমিকায় নামেন। এই চরিত্রে অভিনয় করেন ব্রায়ান থম্পসন।
নাইজেরীয় রন্ধনশৈলী
নাইজেরীয় রন্ধনশৈলী হচ্ছে নাইজেরিয়ার শত শত নৃগোষ্ঠীর খাদ্যসামগ্রী নিয়ে গড়ে ওঠা রন্ধনশৈলী। অন্যান্য পশ্চিম আফ্রিকান রন্ধনশৈলীর মত এতেও পাম বা বাদামতেলের সাথে মসলা ও গুল্ম ব্যবহার করে কড়া স্বাদের সস ও স্যুপ তৈরি করে যাতে ঝালের কড়া ব্যবহার করা হয়। নাইজেরীয় খাবার বর্ণীল এবং বৈচিত্র্যময়। পথপার্শ্বে স্ন্যাকস ও তেলেভাজা জাতীয় খাবার প্রচুর পরিমাণে পাওয়া যায়।
খাদ্যাভ্যাস
মাসা উত্তরাংশের আবিষ্কার এবং এটা প্রাতরাশ ও মধ্যাহ্নভোজনে খাওয়া হয়। চাল ভিজিয়ে রেখে গুঁড়ো করা হয়। দই মিশিয়ে ঘণ খামির তৈরী করে ঈস্ট যোগ করে ফার্মেন্টেশনের জন্য রেখে দেওয়া হয়। স্বাদের জন্য চিনি যোগ করা হয়। পাত্রে রেখে নিচ থেকে তাপ দেওয়া হয়। খুন্তির সাহায্যে মাসা উলটে দেওয়া হয়। প্রথাগতভাবে এটা মিয়ান টুষে বা মধু দিয়ে পরিবেশন করা হয়।
আল্কুবুস হচ্ছে হাউসা-ফুলানি সিদ্ধ রুটি যা গম, ময়দা, ঈস্ট এবং পানি দিয়ে পরিবেশন করা হয়। এটা মিয়ান টুসে দিয়ে পরিবেশন করা হয় সাথে থাকে লাল ঝোল অথবা ডিমের তরকারী,  কাটা টমেটো এবং পেঁয়াজ।
প্রথম সোমেশ্বর
প্রথম সোমেশ্বর ((r. c. ১০৪২ – ১০৬৮) ) ছিলেন পশ্চিম চালুক্য সাম্রাজ্যের এক রাজা। তিনি "অহবমল্ল" বা "ত্রিলোকমল্ল" নামেও পরিচিত ছিলেন। পিতা দ্বিতীয় জয়সিংহের মৃত্যুর পর প্রথম সোমেশ্বর সিংহাসনে আরোহণ করেন।
মধ্য ভারতে বেশ কয়েকটি সামরিক সাফল্যের ফলে তিনি এক বিশাল সাম্রাজ্যের দুর্জয় শাসকে পরিণত হয়েছিলেন। তাঁর রাজত্বকালেই চালুক্যদের সাম্রাজ্য উত্তর দিকে গুজরাত ও মধ্য ভারত পর্যন্ত প্রসারিত হয়েছিল। দক্ষিণের মহীশূরের মালেনাড়ু (পর্বত) অঞ্চলের হৈসলরা ছিল তাঁর সামন্ত শাসক। বিনয়াদিত্যের কন্যা (মতান্তরে ভগিনী) হৈসল দেবী ছিলেন প্রথম সোমেশ্বরের অন্যতমা পত্নী। পশ্চিমে প্রথম সোমেশ্বর কোঙ্কন অঞ্চলের অধিকার বজায় রাখতে সক্ষম হয়েছিলেন। পূর্ব দিকে তিনি তাঁর প্রভাব প্রসারিত করেছিলেন অনন্তপুর ও কুর্নুল পর্যন্ত। তঞ্জাবুরের চোলদের হাতে অনেকবার পরাজিত হলেও তিনি বেশ কয়েকটি ক্ষেত্রে বেঙ্গির রাজ-নির্ণায়কের ভূমিকা পালন করেছিলেন।
ইতিহাসবিদ গঙ্গোপাধ্যায়ের মতে, চোলেরা প্রথম সোমেশ্বরের রাজ্যের কোনও অংশ কেড়ে নিতে পারেনি। ইতিহাসবিদ সেনের মতে, প্রথম সোমেশ্বরের রাজত্বকাল ছিল পশ্চিম চালুক্যদের ইতিহাসের এক অসাধারণ অধ্যায়, যা সমৃদ্ধির শিখরে আরোহণ করে পরে ষষ্ঠ বিক্রমাদিত্যের রাজত্বকালে। ইতিহাসবিদ ত্রিপাঠী দাবি করেন যে, চালুক্যদের প্রভাব পূর্ব ভারতেও প্রসারিত হয়েছিল। প্রথম সোমেশ্বর তাঁর রাজধানী মান্যখেত থেকে কল্যাণীতে (অধুনা বাসবকল্যাণ, বিদার জেলা) স্থানান্তরিত করেছিলেন। তিনি কন্নড় পণ্ডিত শ্রীধরাচার্যের পৃষ্ঠপোষকরা করেন। শ্রীধরাচার্য কন্নড়ে লেখা প্রাচীনতম জ্যোতিষ গ্রন্থ জয়তিলক (আনুমানিক ১০৪৯) এবং অধুনা অবলুপ্ত রম্যরচনা-মূলক চন্দ্রপ্রভাচরিতে-এর রচয়িতা।
হাসি
thumb|275px|পুরুষের হাসি, গালে মৃদু টোল পড়েছে thumb|275px|একটি স্মিত মেয়ে হাসি হচ্ছে একপ্রকার মুখমণ্ডলীয় বহিঃপ্রকাশ, যা সচরাচরভাবে মুখের নমনীয় পেশীকে দু’পাশে প্রসারিত করার মাধ্যমে অর্জিত হয়। মুখমণ্ডল ছাড়াও চোখের মধ্যেও হাসির বহিঃপ্রকাশ ফুটে উঠতে পারে। মানুষের হাসি আনন্দ, সুখ, বা মজা পাওয়ার উপলক্ষ হিসেবে হাসির চল আছে। কিছু ক্ষেত্রে দুশ্চিন্তা বা উদ্বেগের বহিঃপ্রকাশ হিসেবেও হাসির ব্যবহার দেখা যায়, যা প্রচলিতভাবে মুখবিকৃতি বা ভেংচি কাটা হিসেবে পরিচিত। এছাড়াও রাগ, ভয় এবং কিছুক্ষেত্রে কষ্টের বহিঃপ্রকাশ হিসেবেও হাসি দেখা যেতে পারে। আন্তঃসাংস্কৃতিক গবেষণায় দেখা যায়, বিশ্বজুড়ে হাসি যোগাযোগের একটি অন্যতম হাতিয়ার ও মাধ্যম। সুখ প্রকাশকেই হাসির সবচেয়ে বহুল ব্যবহার হিসেবে স্বীকৃত ও বিবেচনা করা হয়। প্রাণীদের মধ্যে দাঁত প্রদর্শন করাকে হাসির সাথে সাদৃশ্যপূর্ণ মনে হলেও প্রায় সময়ই তা হুমকি বা সতর্ক করা হচ্ছে—এমন অর্থ বহন করে। শিম্পাঞ্জীদের মাঝে ভয়ের প্রতীক হিসেবেও হাসি দেখা যায়।
গ্রেট ইন্ডিয়ান পেনিনসুলা রেলওয়ে
সংযোগ=//upload.wikimedia.org/wikipedia/commons/thumb/c/c2/Great_Indian_Peninsula_Railway_1870.png/220px-Great_Indian_Peninsula_Railway_1870.png|থাম্ব| ১৮৭০ সালে গ্রেট ইন্ডিয়ান পেনিনসুলা রেলওয়ে নেটওয়ার্কের ব্যাপ্তি গ্রেট ইন্ডিয়ান পেনিনসুলা রেলওয়ে ( রিপোর্টিং মার্ক জিআইপিআর ) ছিল সেন্ট্রাল রেলওয়ের পূর্বসূরি (এবং বর্ধিতকরণের মাধ্যমে, বর্তমান রাষ্ট্রীয় মালিকানাধীন ভারতীয় রেলওয়ে ), যার সদর দপ্তর ছিল মুম্বাইয়ের বোরি বান্দরে (পরে, ভিক্টোরিয়া টার্মিনাস এবং বর্তমানে ছত্রপতি। শিবাজী মহারাজ টার্মিনাস )। গ্রেট ইন্ডিয়ান পেনিনসুলা রেলওয়ে কোম্পানি ১ আগস্ট ১৮৪৯ তারিখে যুক্তরাজ্যের পার্লামেন্টের গ্রেট ইন্ডিয়ান পেনিনসুলা রেলওয়ে কোম্পানি অ্যাক্ট ১৮৪৯ (১২ এবং ১৩ ভিক্ট. c.83) দ্বারা নিগমিত হয়েছিল। এটির শেয়ার মূলধন ছিল ৫০,০০০ পাউন্ড। ১৮৪৭ সালের ২১শে আগস্ট এটি একটি রেললাইন নির্মাণ ও পরিচালনার জন্য ইস্ট ইন্ডিয়া কোম্পানির সাথে একটি আনুষ্ঠানিক চুক্তিতে প্রবেশ করে, 56 কিমি দীর্ঘ, বোম্বেকে খানদেশ ও বেরার এবং সাধারণত ভারতের অন্যান্য প্রেসিডেন্সির সাথে সংযোগকারী একটি ট্রাঙ্ক লাইনের অংশ তৈরি করতে। ইস্ট ইন্ডিয়া কোম্পানির কোর্ট অব ডিরেক্টরস জেমস জন বার্কলেকে প্রধান আবাসিক প্রকৌশলী এবং চার্লস বুকানান কের এবং রবার্ট উইলফ্রেড গ্রাহামকে তার সহকারী হিসেবে নিয়োগ করেন। এটি ছিল ভারতের প্রথম যাত্রীবাহী রেলপথ, মূল 21 মাইল (33.8 কিমি) বিভাগটি ১৮৫৩ সালে বোম্বে (মুম্বাই) এবং তান্না (থানে) এর মধ্যে খোলা হয়েছিল। ১৯২৫ সালের ১ জুলাই এর ব্যবস্থাপনা সরকার কর্তৃক গৃহীত হয়। ১৯৫১ সালের ৫ নভেম্বর এটি সেন্ট্রাল রেলওয়েতে অন্তর্ভুক্ত হয়।
লন্ডনে ইনকর্পোরেশন
১৮৪৯ সালে একটি কোম্পানি হিসাবে অন্তর্ভূক্ত, যার প্রধান কার্যালয় লন্ডনে, গ্রেট ইন্ডিয়ান পেনিনসুলা রেলওয়ে প্রাথমিকভাবে দৈর্ঘ্যের জন্য প্রস্তাব করা হয়েছিল, বোম্বেকে ভারতীয় উপদ্বীপের অভ্যন্তরের সাথে এবং পূর্ব উপকূলে মাদ্রাজ ( চেন্নাই ) এর প্রধান বন্দরের সাথে সংযুক্ত করতে। এটি মূলত পুনা ( পুনে ), নাসুয়েক (নাসিক), অরঙ্গাবাদ ( আওরঙ্গাবাদ ), আহমেদনুগুর ( আহমদনগর ), শোলাপুর ( সোলাপুর ), নাগপুর, আকোলা (পশ্চিম বেরার), ওমরাউত্তি ( অমরাবতী ), এবং হায়দ্রাবাদ শহরগুলির সাথে সংযোগ স্থাপনের উদ্দেশ্যে ছিল। এটি তুলা, রেশম, আফিম, চিনি এবং মশলা রপ্তানি বাড়ানোর উদ্দেশ্যে ছিল।
ম্যানেজমেন্ট কমিটিতে ২৫ জন ব্রিটিশ লোক ছিল, যার মধ্যে ইস্ট ইন্ডিয়া কোম্পানি এবং লন্ডনের ব্যাঙ্কের কর্মকর্তারা ছিলেন, যাদের অধিকাংশই ব্রিটেনে এবং কেউ কেউ ভারতে বসবাস করতেন। ২৫ জনের মূল বোর্ডে জন স্টুয়ার্ট-ওয়ার্টলি এবং উইলিয়াম হ্যামিল্টন (দুজনেই ব্রিটেনের সাংসদ যারা কোম্পানির চেয়ারম্যান এবং ডেপুটি চেয়ারম্যান হয়েছিলেন), ফ্রেডরিক আইর্টন (প্রাক্তন ইস্ট ইন্ডিয়া কোম্পানি), অশ্বারোহী যেমন মেজর ক্লেটন এবং মেজর-এর মতো লোকদের নিয়ে গঠিত। জেনারেল ব্রিগস, বোম্বেবাসী জন গ্রাহাম, কর্নেল। ডিকেনসন, মাননীয় যুগনাথ সানকারসেট এবং স্যার জামসেটজী জিজীভয়, জন হার্ভে (কমার্শিয়াল ব্যাংক অফ লন্ডন) এবং এস. জার্ভিস ( লন্ডন এবং কাউন্টি ব্যাংকের পরিচালক, লম্বার্ড স্ট্রিট ) এবং অন্যান্য রেল কোম্পানির পরিচালক যেমন রিচার্ড প্যাটারসন (চেয়ারম্যান) এর মতো ব্যাংকার। নর্দান অ্যান্ড ইস্টার্ন রেলওয়ে কোম্পানির ) এবং মেলভিল উইলসন (অ্যালায়েন্স অ্যাসুরেন্স অফিসের পরিচালক)।
বোম্বের চারপাশে রেলপথ
১৬ এপ্রিল ১৮৫৩ তারিখে বিকাল ৩:৩৫ টায়, গ্রেট ইন্ডিয়ান পেনিনসুলা রেলওয়ের প্রথম যাত্রীবাহী ট্রেনটি বোম্বে (বর্তমান মুম্বাই ) এর বোরি বান্দর স্টেশন থেকে তান্নার (বর্তমান থানে ) উদ্দেশ্যে ছেড়ে যায়। ট্রেন টানা পৌছাতে সাতান্ন মিনিট সময় নিল। এটি 21 মাইল (33.8 কিমি)। সুলতান, সিন্ধু এবং সাহেব নামের তিনটি লোকোমোটিভ 400 জন যাত্রী বহনকারী 14টি গাড়ি টেনে নিয়ে যায়। তান্না থেকে ক্যালিয়ান (বর্তমান কল্যাণ) পর্যন্ত লাইনের অংশটি 1 মে 1854 সালে খোলা হয়েছিল। এই অংশটির নির্মাণ কঠিন ছিল কারণ এতে মোহনার উপর দুই-লাইন ভায়াডাক্ট (ডানদিকে ছবি দেখুন) এবং দুটি টানেল জড়িত ছিল।
12 মে 1856-এ লাইনটি পদুশুরি (বর্তমান পলাশধারী) হয়ে ক্যাম্পুলিতে (বর্তমান খোপোলি) পর্যন্ত প্রসারিত হয় এবং 14 জুন 1858 খন্ডালা - পুনা (বর্তমান পুনে) অংশটি যান চলাচলের জন্য খুলে দেওয়া হয়। পদুধুরী-খন্ডালা অংশটি ভোর ঘাট (বর্তমান দিনের ভোর ঘাট) পারাপারের কঠিন কাজ জড়িত এবং এটি সম্পূর্ণ হতে আরও পাঁচ বছর সময় লেগেছিল। এই সময়ের মধ্যে, 21 কিমি ব্যবধান পালকি, টাট্টু বা কার্ট দিয়ে ক্যাম্পুলী গ্রামের মধ্য দিয়ে ঢেকে দেওয়া হতো।
কাসারাহ (বর্তমান দিন কাসারা) লাইনটি 1 জানুয়ারী 1861 সালে খোলা হয়েছিল এবং এগুতপুরা (বর্তমান ইগতপুরী) পর্যন্ত খাড়া থুল ঘাট (বর্তমান দিন থাল ঘাট) অংশটি 1 জানুয়ারী 1865 সালে খোলা হয়েছিল এবং এইভাবে সহ্যাদ্রির পারাপারের কাজটি সম্পন্ন হয়েছিল।
বোম্বে থেকে মাদ্রাজ
ক্যালিয়ান পেরিয়ে, দক্ষিণ-পূর্ব প্রধান লাইনটি ভোর ঘাটের উপর দিয়ে পুনা, শোলাপুর (বর্তমান সোলাপুর) এবং রায়চোর (বর্তমান রাইচুর) পর্যন্ত চলে গেছে, যেখানে এটি মাদ্রাজ রেলওয়েতে যোগ দিয়েছে। 1868 সালের মধ্যে, রুটের কিলোমিটার ছিল 888 কিমি এবং 1870 সাল নাগাদ, রুটের কিলোমিটার ছিল 2,388।
বোম্বে থেকে কলকাতা
ক্যালিয়ান পেরিয়ে, উত্তর-পূর্ব প্রধান লাইন থুল ঘাটের উপর দিয়ে ভোসাওয়াল (বর্তমান ভুসাওয়াল) পর্যন্ত চলে গেছে। ভোসাওয়াল থেকে বিভাজন ছিল। একটি আকোলা (পশ্চিম বেরার) এবং ওমরাউত্তির (বর্তমান অমরাবতী) তুলা জেলাগুলির মধ্য দিয়ে অতিক্রম করেছিল এবং নাগপুর (বর্তমান নাগপুর) এবং তারপর ড্রাগ জেলার (বর্তমান দুর্গ) রাজ-নন্দগাঁও পর্যন্ত বিস্তৃত হয়েছিল। অন্যটি ইস্ট ইন্ডিয়ান রেলওয়ের এলাহাবাদ-জুবলপুর শাখা লাইনের সাথে সংযোগ স্থাপনের জন্য জুব্বুলপুর (বর্তমান জব্বলপুর) পর্যন্ত সম্প্রসারিত করা হয়েছিল যা 1867 সালের জুন মাসে খোলা হয়েছিল। তাই বোম্বে থেকে সরাসরি কলকাতায় যাতায়াত করা সম্ভব হয়েছে। হাওড়া-এলাহাবাদ-মুম্বাই লাইন আনুষ্ঠানিকভাবে 1870 সালের 7 মার্চ খোলা হয়েছিল এবং এটি ফরাসি লেখক জুলস ভার্নের আরাউন্ড দ্য ওয়ার্ল্ড ইন এইটি ডেইজ বইয়ের অনুপ্রেরণার অংশ ছিল। যদিও, উপন্যাসে এটি ভুলভাবে দাবি করা হয়েছে যে লাইনটি আওরঙ্গাবাদের মধ্য দিয়ে গেছে, যা আবারও ভুলভাবে সম্রাট আওরঙ্গজেব আলমগীরের রাজধানী হিসেবে দাবি করা হয়েছে। সেই সময়ে, লাইনটি ঔরঙ্গাবাদে পৌঁছায়নি বরং ভুসাওয়ালে পৌঁছে উত্তর দিকে চলে গেছে জবলপুরের দিকে। উদ্বোধনী অনুষ্ঠানে, ভাইসরয় লর্ড মেয়ো উপসংহারে এসেছিলেন যে "এটি বাঞ্ছনীয় মনে করা হয়েছিল যে, যদি সম্ভব হয়, যত তাড়াতাড়ি সম্ভব, সমগ্র দেশকে একটি অভিন্ন ব্যবস্থায় লাইনের নেটওয়ার্কে আচ্ছাদিত করা উচিত"।
রোলিং স্টক
1874 সালের শেষের দিকে কোম্পানির মালিকানাধীন 345টি বাষ্পীয় লোকোমোটিভ, 1309টি কোচ এবং 7924টি পণ্যবাহী ওয়াগন। 1906 সালে কের, স্টুয়ার্ট এবং কোম্পানির কাছ থেকে একটি স্টিম রেলকার কেনা হয়েছিল।
দক্ষিণ কোরিয়ার প্রশাসনিক বিভাগ
দক্ষিণ কোরিয়া ১৭ টি প্রথম স্তরের প্রশাসনিক বিভাগ নিয়ে গঠিত : ৬টি মহানগর শহর ( গাঁয়াংয়েওক্সি 광역시/廣域市), একটি বিশেষ শহর ( টিউকবিওলসি 특별시/特別市), একটি বিশেষ স্ব-শাসিত শহর ( টিউকবায়ল-যাচিসি 특별자치시/特別自治市), এবং ৯ টি প্রদেশ ( 도/道 তার  সাথে  যুক্ত করুন )도/道), একটি বিশেষ স্ব-শাসিত প্রদেশ সহ ( টিউকবিওল 특별자치도/特別自治道)।  অনান্য বিভাগ সহ ( সি 시/市 시/市),জেলা( বন্দুক 군/郡)군/郡), শহরগুলি জনপদ ( গু구/區)구/區) ( ইউপি 읍/邑)읍/邑) ( আমারিয়ন 면/面)면/面), পাড়া ( দং 동/洞)동/洞) এবং গ্রামগুলি ( রি 리/里)리/里)। বিভিন্ন ছোট ছোট সত্তায় বিভক্ত হয়।
স্থানীয় সরকার
কোরিয়ান বানানগুলির সরকারী সংশোধিত রোমানাইজেশন ব্যবহৃত হয়
প্রাদেশিক স্তরের বিভাগসমূহ
প্রশাসনিক বিভাগগুলির শীর্ষ স্তরের হ'ল প্রাদেশিক স্তরের বিভাগগুলি, এর মধ্যে বিভিন্ন প্রকার রয়েছে: প্রদেশগুলি (বিশেষ স্ব-শাসিত প্রদেশগুলি সহ), মহানগর শহরগুলি, বিশেষ শহরগুলি এবং বিশেষ স্ব-শাসিত শহরগুলি। প্রাদেশিক স্তরের বিভাগের গভর্নর প্রতি চার বছর অন্তর নির্বাচিত হন।
গু (জেলা)
গু ( 구; 區) পশ্চিমের জেলার সমতুল্য। বেশিরভাগ শহর গু বিভক্ত যদিও বুসান, ডএগু, ইঞ্চেন এবং সিউল মেট্রোপলিটন শহরগুলোতে পাশাপাশি গুন্  ধারণ করে। গু কিছু পশ্চিমা দেশগুলির বোরোর মতো এবং একটি গু অফিস একটি শহর অফিস দ্বারা অন্যান্য এখতিয়ারে পরিচালিত অনেকগুলি কাজ পরিচালনা করে। গু পাড়া ( দং ) এ বিভক্ত।
ইউপ (শহর)
একটি উত্সাহ ( 읍; 邑) শহরের ইউনিটের মতোই। মায়িওনের পাশাপাশি, একটি ইউপ একটি কাউন্টি ( গুন্ ) এবং কিছু শহর ( সি ) এর একটি বিভাগ যা ৫০০,০০০ এরও কম জনসংখ্যার। প্রধান শহর বা দেশ-বা শহরের মধ্যে মাধ্যমিক শহরে অথবা শহরে শহরে যেমন অঞ্চল-হয় মনোনীত। শহরগুলি গ্রামে ( রি ) বিভক্ত। অর্ডারে একটি গঠন করার জন্য, ন্যূনতম জনসংখ্যা ২০,০০০ হয়।
মাইওন (জনপদ)
মায়িয়ন ( 면; 面 একটি কাউন্টি (গুন্ ) এবং কম ৫০০,০০০ জনসংখ্যার কিছু শহরে (এসআই) এর -) বিভাগের এক - ইউপ করেন। মাইওন গুলি ইউপ চেয়ে ছোট জনগোষ্ঠী আছে এবং একটি কাউন্টি অথবা শহর গ্রামাঞ্চলে প্রতিনিধিত্ব করে। মায়িয়ন গ্রামে ( রি ) বিভক্ত হয়েছে। সর্বনিম্ন জনসংখ্যার সীমা ৬,০০০।
দং (পাড়া)
একটি দোং প্রাথমিক বিভাজন 통; 統 টং 통; 統), তবে এই স্তরের এবং নীচে বিভাগগুলি দৈনন্দিন জীবনে খুব কমই ব্যবহৃত হয়। কিছু জনবহুল দোং 가; 街 GA উপবিভাজন করা 가; 街), যা সরকারের আলাদা স্তর নয়, তবে কেবল ঠিকানাগুলিতে ব্যবহারের জন্য এটি বিদ্যমান। সিওল, সুউন এবং অন্যান্য শহরগুলিতে অনেকগুলি বড় সরু রাস্তাও জিএতে বিভক্ত।
রি (গ্রাম)
রি ( 리; 里) শহরগুলি ( ইউপ ) এবং জেলাগুলির একমাত্র বিভাগ ( মিয়িয়ন )। রি  গ্রামীণ সরকার ক্ষুদ্রতম স্তর ।সরকার যে কোনও উল্লেখযোগ্য সংখ্যক লোককে সমন্বিত করবে।
ইতিহাস
যদিও স্থানীয় প্রশাসনের বিবরণ সময়ের সাথে সাথে নাটকীয়ভাবে পরিবর্তন হয়েছে, তবুও বর্তমান ত্রি-স্তরযুক্ত সিস্টেমের প্রাথমিক রূপরেখা 1895 সালে গোজংয়ের রাজত্বকালে প্রয়োগ করা হয়েছিল। উত্তর কোরিয়ায়ও একই ধরনের ব্যবস্থা ব্যবহৃত হচ্ছে।
রঘুনাথ সিং আঁজনা
রঘুনাথ সিং আঁজনা (c. ১৯৪৫ – ৭ জানুয়ারি ২০২০) ভারতের মধ্যপ্রদেশের একজন রাজনীতিবিদ ছিলেন যিনি ভারতীয় জনতা পার্টির রাজনীতির সাথে যুক্ত ছিলেন। তিনি মধ্যপ্রদেশ বিধানসভার একজন বিধায়ক ছিলেন।
জীবনী
রঘুনাথ সিং আঁজনা ১৯৯০ সালে জাওরা থেকে মধ্যপ্রদেশ বিধানসভার বিধায়ক হিসেবে নির্বাচিত হয়েছিলেন। তিনি নির্বাচনে মধ্যপ্রদেশ সরকারের তৎকালীন স্বরাষ্ট্রমন্ত্রী ভরত সিংকে হারিয়েছিলেন। তিনি ১৯৯৩ সালে জাওরা বিধানসভা কেন্দ্র থেকে লড়লেও পরাজিত হয়েছিলেন।
রঘুনাথ সিং আঁজনা ২০২০ সালের ৭ জানুয়ারি ৭৫ বছর বয়সে প্রয়াত হন।
ইয়ুথ অব মে
ইয়ুথ অব মে হল একটি ২০২১ সালের দক্ষিণ কোরিয়ান টেলিভিশন সিরিজ যেখানে অভিনয় করেছেন লি ডো-হিউন, গো মিন-সি, লি সাং-ই, এবং কেউম সে-রক। এটি ৩মে, ২০২১-এ কেবিএস২- এ প্রিমিয়ার হয়েছিল এবং মোট ১২টি পর্ব ৮ই জুন, ২০২১ পর্যন্ত প্রতি সোম ও মঙ্গলবার রাত ৯টা ৩০ মিনিটে (কোরিয়ান সময়) সম্প্রচারিত হয়েছিল।
সারমর্ম
ইয়ুথ অব মে ১৯৮০ সালে গোয়াংজু বিদ্রোহের সময়ের উপর বানানো, যখন ছাত্ররা বিক্ষোভ করে এবং পরে একটি সহিংস সশস্ত্র বিদ্রোহ শুরু হয়। টেলিভিশন ধারাবাহিকটি একটি জটিল সম্পর্কের মধ্যে আটকে থাকা মানুষের গল্প বলে।
কিম মিয়ং-হি (গো মিন-সি) একজন নার্স যিনি জার্মানিতে পড়তে যাচ্ছেন। তবে তার কাছে বিমানের টিকিট কেনার মতো টাকা নেই। তার সেরা বন্ধু, লি সু-রাইওন (কেউম সে-রক) তাকে কিছু টাকা ধার দেওয়ার প্রতিশ্রুতি দেয় যদি সে তার পরিবর্তে একটি ব্লাইন্দ ডেট-এ যায়। কিম মিয়ং-হি তারপর হোয়াং হি-তাই (লি ডো-হিউন) নামে একজন মেডিকেল ছাত্রের সাথে দেখা করেন। হি-তাই এবং মিয়ং-হি-এর মধ্যে একটি রোম্যান্স ফুটে উঠেছে কিন্তু তাদের ভালবাসা সীমাবদ্ধ কারণ অনেক বড় হুমকি কোরিয়ার ভবিষ্যত ভারসাম্যের মধ্যে স্তব্ধ হতে দেখে। সিরিজের শেষে, দক্ষিণ কোরিয়ার সামরিক বাহিনী কোয়াংজু শহরে অভিযান চালাতে আসে এবং কিম মিয়ং-হি একজন সামরিক আইন সৈনিকের গুলিবিদ্ধ হয়ে মারা যান। এরপরে, নাটকটিতে হোয়াং হি তাইয়ের জীবন চিত্রিত করা হয়েছে, যিনি কিম মিউং হিকে ভালোবাসতেন, এবং তাদের আশেপাশের মানুষ ৪০ বছর পরেও, তাদের হৃদয়ে কিম মিউং হি বসবাস করছেন।
প্রযোজনা
৬ অক্টোবর, ২০২০-এ, লি ডো-হিউন এবং গো মিন-সি এর নিজ নিজ সংস্থা ঘোষণা করেছে যে তারা প্রধান ভূমিকার জন্য আলোচনা করছে। তারা ২১ ডিসেম্বর সিরিজে অভিনয় করার জন্য নিশ্চিত হয়েছিল, এটি সুইট হোম (২০২০) এর পরে তাদের দ্বিতীয় সহযোগিতা। যেহেতু নাটকটি গোয়াংজুতে সেট করা হয়েছে, তাই বেশিরভাগ সংলাপ ওখানের উপভাষায় বলা হয়।
আমজাদ হোসেন (দিনাজপুরের রাজনীতিবিদ)
আমজাদ হোসেন (মৃত্যু: ৯ মে ২০০৫) বাংলাদেশের দিনাজপুর জেলার রাজনীতিবিদ, আইনজীবী ও মুক্তিযোদ্ধা যিনি তৎকালীন দিনাজপুর-৭ ও দিনাজপুর-৩ আসনের সংসদ সদস্য ছিলেন।
প্রাথমিক জীবন
আমজাদ হোসেন দিনাজপুর জেলায় জন্মগ্রহণ করেন। তার একমাত্র সন্তান শওকত হোসেন বুল্লা।
রাজনৈতিক জীবন
আইনজীবী ও মুক্তিযোদ্ধা আমজাদ হোসেন দিনাজপুর জেলা আওয়ামীলীগের সভাপতি ছিলেন। তিনি ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তিনি তৎকালীন দিনাজপুর-৭ আসন থেকে সংসদ সদস্য নির্বাচিত হন। ১৯৮৬ সালের তৃতীয় জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে দিনাজপুর-৩ আসন থেকে সংসদ সদস্য নির্বাচিত হন।
১৯৯১ সালের পঞ্চম জাতীয় সংসদ নির্বাচনে দিনাজপুর-৩ আসন থেকে স্বতন্ত্র প্রার্থী হয়ে তিনি পরাজিত হয়েছিলেন।
মৃত্যু
আমজাদ হোসেন ৯ মে ২০০৫ সালে মৃত্যুবরণ করেন।
ঘোষ দন্ত্য, দন্তমূলীয় এবং পশ্চাদ্দন্তমূলীয় নাসিক্যধ্বনি
থাম্ব|দন্তমূলীয় ধ্বনির উচ্চারণ দন্তমূলীয় নাসিক্যধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [n]
বাংলা লিপিতে ন্‌‌  যেমন "না", "পানি", "গান", ইত্যাদি।
বাংলা বর্ণমালায় যদিও "ন" বর্ণটি "দন্ত্য ন" নামে পরিচিত, বর্তমান বাংলা ভাষায় এই অক্ষরের উচ্চারণ হল দন্তমূলীয়।
সোতা কিতানো
২০১৯ সালে, কিতানো জাপান অনূর্ধ্ব-১৫ দলের হয়ে জাপানের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
সোতা কিতানো ২০০৪ সালের ১৩ই আগস্ট তারিখে জাপানের ওয়াকায়ামা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
কিতানো জাপান অনূর্ধ্ব-১৫, জাপান অনূর্ধ্ব-১৬ এবং জাপান অনূর্ধ্ব-১৯ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ৪ বছরে ৬ ম্যাচে অংশগ্রহণ করে ১টি গোল করেছেন।
২০২৩ কোপা দেল রেই ফাইনাল
২০২৩ কোপা দেল রেই ফাইনাল ছিল একটি ফুটবল ম্যাচ যা স্পেনের প্রাথমিক ফুটবল কাপ ২০২২–২৩ কোপা দেল রেইর ১২১তম সংস্করণের বিজয়ী নির্ধারণ করেছিল। ম্যাচটি ২০২৩ সালের ৬ মে সেভিলের এস্তাদিও দে লা কার্তুজাতে রিয়াল মাদ্রিদ এবং ওসাসুনার মধ্যে খেলা হয়েছিল।
রিয়াল মাদ্রিদের জন্য ২০১৪ সালের পর এটি ছিল তাদের প্রথম ফাইনালে উপস্থিতি, এর আগে তারা ১৯ বার শিরোপাটি জিতেছে। ওসাসুনা ২০০৫ সালে পরাজিত হয়ে ইতিহাসে দ্বিতীয়বার কোপা দেল রেই ফাইনালে উঠেছিল।
রিয়াল মাদ্রিদ ম্যাচটি ২–১ গোলো জিতে তাদের ২০তম কোপা দেল রেই খেতাব অর্জন করেছে।
ফাইনালের পথ
সংক্ষেপ: (নি) = নিজস্ব মাঠে; (অ) = অন্যের মাঠে
ঝাঁসি জংশন রেলওয়ে স্টেশন
ঝাঁসি জংশন রেলওয়ে স্টেশন (স্টেশন কোড: - জেএইচএস ) উত্তর প্রদেশের বুন্দেলখণ্ড অঞ্চলের ঝাঁসি শহরের একটি প্রধান রেলওয়ে জংশন। এটি ভারতের অন্যতম ব্যস্ততম এবং বৃহত্তম রেল স্টেশন। ঝাঁসি জংশন ভারতীয় রেলের বিভিন্ন নামীদামী ট্রেন যেমন গতিমান এক্সপ্রেস ভারতের দ্রুততম ট্রেন, তাজ এক্সপ্রেস, বুন্দেলখণ্ড এক্সপ্রেস ইত্যাদির ঝাঁসি জংশনে থামে। ভারতীয় রেলের বিভিন্ন গ্র্যান্ড ট্রাঙ্ক এক্সপ্রেস, তামিলনাড়ু এক্সপ্রেস, মুম্বাই, চেন্নাই, বেঙ্গালুরু, হায়দরাবাদ ইত্যাদির জন্য রাজধানী এক্সপ্রেসের ৫ সেট, ভূপাল শতাব্দী এক্সপ্রেসের ১ সেট, ৩ টি দুরন্ত এক্সপ্রেস ট্রেন, পাঞ্জাব মেল ভারতের প্রাচীনতম ট্রেনগুলির মধ্যে একটি, কেরল এক্সপ্রেস, কর্ণাটক এক্সপ্রেস ইত্যাদি । এটি একটি বড় আন্তঃনগর কেন্দ্র এবং ঝাঁসি দিয়ে যাওয়ার পথে সমস্ত ট্রেনের জন্য একটি প্রযুক্তিগত পাশাপাশি বাণিজ্যিক স্টপেজ। কোনও ট্রেনের ঝাঁসি এড়িয়ে যাওয়ার ক্ষমতা নেই। ভারতীয় রেলের উত্তর মধ্য রেলওয়ে জোনে ঝাঁসির নিজস্ব বিভাগ রয়েছে। এটি মূল দিল্লি – চেন্নাই এবং দিল্লি – মুম্বাই লাইনে অবস্থিত। স্টেশন কোডটি জেএইচএস।